સારાંશ માટે દસ્તાવેજ: ગુજરાત સરકારના ગૃહ વિભાગના એ.સી.એસ. એ.એમ.તિવારીએ ૧૨મી ડિસેમ્બરની રાત્રે આ પરિપત્ર બહાર પડ્યો.

જેમાં સરદાર વલ્લભભાઈ પટેલના નિર્વાણ દિન ૧૫ ડિસેમ્બરે ગુજરાતની તમામ સરકારી શાળા અને કૉલેજમાં એક્તા યાત્રામાં વપરાયેલી સરદાર પટેલની પ્રતિમાની પ્રતિષ્ઠા કરવા જણાવાયું છે.

ઘણી સરકારી સ્કૂલોમાં સરદારની આ પ્રતિમા પહોંચી નથી. જેના કારણે શિક્ષકો પરેશાન છે.

'શાળામાં મૂર્તિ પહોંચી નથી'

બીબીસી ગુજરાતીએ આ અંગે સ્કૂલ બોર્ડના ઍડમિનિસ્ટ્રેટીવ ઑફિસર ડૉ.લખધીર દેસાઈનો સંપર્ક કર્યો. દેસાઈએ જણાવ્યું, ''અમારી પાસે સરદારની જેટલી પ્રતિમા ઉપલબ્ધ છે, એ અમે શાળામાં મૂકીશું.''

''મોડી રાત સુધીમાં દરેક સ્કૂલમાં આ મૂર્તિઓ પહોંચાડવાનો પ્રયાસ કરીશું.''

અમદાવાદના નારણપુરા સ્થિત સરકારી શાળાનાં આચાર્ય દક્ષા અગ્રવાલે બીબીસી. સાથેની વાતચીતમાં કહ્યું, 

''હજુ સુધી અમને સરદારની કોઈ પ્રતિમા મળી નથી અને આવા કોઈ કાર્યક્રમની અમને જાણ કરવામાં આવી નથી.''

ગુજરાતમાં 32,720 સરકારી પ્રાથમિક શાળાઓ છે અને સરકારની સહાયથી ચાલતી 602 શાળાઓ છે.

આટલી શાળાઓમાં પહોંચી શકે એટલી મૂર્તિઓ છે કે કેમ એની તપાસ કરવા એ.એમ. તિવારીનો સંપર્ક સાધવાનો પ્રયાસ કર્યો પરંતુ એમનો સંપર્ક થઈ શક્યો ન હતો.

પરિપત્રમાં શું લખ્યું છે?

પરિપત્રમાં લખ્યું છે કે દરેક જિલ્લાના કલેક્ટર અને જિલ્લા મૅજિસ્ટ્રેટે એક્તા યાત્રામાં વપરાયેલી તમામ સરદાર વલ્લભભાઈ પટેલની મૂર્તિઓ સરકારી શાળા અને કૉલેજમાં પ્રસ્થાપિત થાય એ માટે વ્યવસ્થા કરવી.

પરિપત્રમાં એવો પણ ઉલ્લેખ છે કે જો મૂર્તિ એક્તા યાત્રા દરમિયાન ખંડિત થઈ હોય તો એનો ઉપયોગ ન કરવો અને સામાન્ય નુકસાન થયું હોય તો એને રિપૅર કરી પ્રતિષ્ઠા કરવી.

'સરકાર જવાબદારીમાંથી છટકી રહી છે'

અમદાવાદની એચ.કે.આર્ટસ કૉલેજના આચાર્ય હેમંતકુમાર શાહે બીબીસી સાથેની વાતચીતમાં કહ્યું, "સરકાર તરફથી કૉલેજમાં પ્રતિમા મૂકવાની કોઈ સૂચના અમને મળી નથી અને કોઈ પ્રતિમા આવી પણ નથી."

"લાંબા સમયથી હું વિદ્યાર્થીઓ સાથે કામ કરું છું, પણ મેં કોઈ દિવસ જોયું નથી કે પ્રતિમાઓ મૂકવાથી કોઈ વ્યક્તિમાં દેશભક્તિ જાગતી હોય." 

તેમણે આ વિશે વધારે વાત કરતા કહ્યું, "આ સરકારી પૈસાનો બગાડ છે અને સરકારી ખર્ચે બનેલી પ્રતિમા શાળા-કૉલેજોને  જાળવણી કરવા સોંપીને સરકાર પોતાની જવાબદારીમાંથી છટકી રહી છે."

તમે આ વાંચ્યું કે નહીં?

વડોદરાની એમ.એસ.યુનિવર્સિટીના પોલિટિકલ સાયન્સ વિભાગના અધ્યાપક અને રાજકીય વિશ્લેષક...\nદસ્તાવેજની સમાન ભાષામાં સારાંશ:
સરદાર પટેલના નિર્વાણ દિને શાળા-કૉલેજોમાં સરદાર પટેલની પ્રતિમા સ્થાપવાનો પરિપત્ર ગુજરાત સરકાર દ્વારા બહાર પાડવામાં આવ્યો છે.